open-index/open-wikipedia-markdown huggingface dataset:
நிக்கல் பிசு (இருமெத்தில்கிளையாக்சிமேட்டு)

**நிக்கல் பிசு (இருமெத்தில்கிளையாக்சிமேட்டு)** (*Nickel bis(dimethylglyoximate*)) என்பது C8H14N4NiO4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதியியல் சேர்மமாகும். Ni[ONC(CH3)C(CH3)NOH]2 இந்த ஒருங்கிணைவுச் சேர்மத்தை அடையாளப்படுத்தலாம். ஒரு பிரகாசமான சிவப்பு நிறத்தில் திண்மப் பொருளாக இச்சேர்மம் காணப்படுகிறது. நிக்கலின் தரப் பகுப்பாய்வில் இதன் பயன்பாட்டிற்காக முக்கியத்துவம் பெற்றது.

## கட்டமைப்பு
நிக்கல்(II) அயனியின் வடிவியல் சதுரத் தள வடிவமாகும்.   இருமெத்தில்கிளையாக்சைமின் (dmgH2) இணை காரமான (dmgH−) இரண்டு அலகுகளால் சூழப்பட்டுள்ளது. இந்த இரண்டு கரிம ஈந்தணைவிகளும் ஐதரசன் பிணைப்புகள் மூலம் இணைந்து ஒரு பெருவளைய ஈந்தணைவியை உருவாக்குகின்றன. இந்த அணைவுச் சேர்மம் தனித்துவமான நிறத்தைக் கொண்டது மற்றும் நீரில் கரையாது.  நிக்கலின் ஈர்ப்புமுறைப் பகுப்பாய்வில் ஒரு கொடுக்கிணைக்கும்  காரணியாகப் பயன்படுத்தப்படுகிறது.

நிக்கலைக் கண்டறிய ஒரு வினைக்காரணியாக டைமெத்தில் கிளையாக்சைமைப் பயன்படுத்தலாம் என்பதை எல். ஏ. சுகாயேவ் 1905-ஆம் ஆண்டில் தெரிவித்தார். 

## மேற்கோள்கள்

பகுப்பு:நிக்கல் ஒருங்கிணைவுச் சேர்மங்கள்
பூலாக்காடு

**பூலாக்காடு** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று தெற்கு பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தென்மேற்கே சுமார் 12 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே வாகனேரி, காகிதநகரம், கிழக்கே மீராவோடை, கிண்ணையடி, தெற்கே கோரவெளி, தென்மேற்கே பேரில்லாவெளி, மேற்கே முறுத்தானை ஆகிய கிராமங்கள் எல்லைகளாக உள்ளன.

## பாடசாலைகள்
மட்/பூலாக்காடு அரசினர் தமிழ்க் கலவன் பாடசாலை

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
டெட்ராபீனைல்காரீயம்

**டெட்ராபீனைல்காரீயம்** (*Tetraphenyllead*) என்பது  Pb(C6H5)4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதியியல் சேர்மமாகும். PbPh4 என்று சுருக்கமாகவும் இதை அடையாளப்படுத்தலாம். கரிமக் காரீயச் சேர்மமான இது வெண்மை நிறத்தில் திண்மமாகக் காணப்படுகிறது. 

## தயாரிப்பு
டெட்ராபீனைல்காரீயத்தை டை எத்தில் ஈதரில் பீனைல்மக்னீசியம் புரோமைடு மற்றும் ஈயம்(II) குளோரைடு ஆகியவற்றின் வினை மூலம் தயாரிக்கலாம். 1904-ஆம் ஆண்டில்  பி.பைஃபர் மற்றும் பி. திரசுக்கியர் ஆகியோர் டெட்ராபீனைல்காரீயத்தைத் தயாரிக்க முதன்முதலில் இம்முறையைப் பயன்படுத்தியே தயாரித்தனர்.

::(C6H5)MgBr + 2 PbCl2 → Pb(C6H5)4 + Pb + 4 MgBrCl 

## வினைகள்
எத்தனால் கரைசலில் உள்ள ஐதரசன் குளோரைடு, டெட்ராபினைல்காரீயத்துடன் வினைபுரிந்து, சில பீனைல் குழுக்களை குளோரின் அணுக்களால் பதிலீடு செய்ய முடியும்.

:Pb(C6H5)4 + HCl → Pb(C6H5)3Cl + C6H6
:Pb(C6H5)3Cl + HCl → Pb(C6H5)2Cl2 + C6H6

டெட்ராபியூட்டைல் ​​காரீயத்தைப் போலவே, டெட்ராபீனைல்காரீயமும் கந்தகமும் 150 °செல்சியசு  வெப்பநிலையில் வெடிப்புடன் வினைபுரிந்து, இருபீனைல் சல்பைடு மற்றும் ஈயம்(II) சல்பைடை உருவாக்குகின்றன.:
:Pb(C6H5)4 + 3 S → PbS + 2 S(C6H5)2

டெட்ராபீனைல்காரீயம், குளோரோபார்மில் உள்ள அயோடினுடன் வினைபுரிந்து முப்பீனைல்காரீய அயோடைடை உருவாக்குகிறது.

## பாதுகாப்பு
டெட்ராபீனைல்காரீயம் நீண்ட அல்லது மீண்டும் மீண்டும் வெளிப்படுவதன் மூலம் கருவுறுதல் அல்லது பிறக்காத குழந்தையின் உறுப்புகளுக்கு சேதம் விளைவிக்கலாம் (சிறுநீரகங்கள், ஆண் பிறப்புறுப்புகள், கல்லீரல், மத்திய நரம்பு மண்டலம்). இச்சேர்மம் சாத்தியமான புற்றுநோய் உருவாக்கும் வேதிப்பொருளாகும். 

## மேற்கோள்கள்





பகுப்பு:பீனைல் சேர்மங்கள்
பகுப்பு:கரிமக்காரீயச் சேர்மங்கள்
1,3-பிசு(முப்புளோரோமெத்தில்)பென்சீன்

**1,3-பிசு(முப்புளோரோமெத்தில்)பென்சீன் ** (*1,3-Bis(trifluoromethyl)benzene*) என்பது C8H4F6 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதியியல் சேர்மமாகும். கரிமப் புளோரின் சேர்மமான இதை C6H4(CF3)2 என்ற கட்டமைப்பு வாய்ப்பாட்டாலும் அடையாளப்படுத்தலாம். இச்சேர்மம் ஒரே மூலக்கூறு வாய்ப்பாட்டைக் கொண்ட மூன்று மாற்றியங்களில் மிகவும் தீவிரமாக ஆய்வு செய்யப்பட்ட ஒன்றாகும். பென்சோடிரைபுளோரைடைப் போலவே 1,3-பிசு(முப்புளோரோமெத்தில்)பென்சீனும் ஐதரசன் புளோரைடை தொடர்புடைய முக்குளோரோமெத்தில்பென்சீன் சேர்மத்துடன் வினைபுரியச் செய்வதன் மூலம் தயாரிக்கப்படுகிறது.

:C6H4(CCl3)2 + 6 HF → C6H4(CF3)2 + 6 HCl

1,3-பிசு(முப்புளோரோமெத்தில்)பென்சீன் புரோமினேற்ற வினைக்கு உட்பட்டு, புரோமோ-3,5-பிசு(முப்புளோரோமெத்தில்)பென்சீனைக் (BrC6H3(CF3)2) கொடுக்கிறது. இது டெட்ராகிசு(3,5-பிசு(முப்புளோரோமெத்தில்)பீனைல்)போரேட்டின் சோடியம் உப்பு, (NaBArF4) போன்ற பிற வினைப்பொருட்களைத் தயாரிக்கப் பயன்படுகிறது. 

## மேற்கோள்கள்


பகுப்பு:பீனைல் சேர்மங்கள்
பகுப்பு:டிரைபுளோரோமெத்தில் சேர்மங்கள்
டெட்ராபீனைல்வெள்ளீயம்

**டெட்ராபீனைல்வெள்ளீயம்** (*Tetraphenyltin*) என்பது Sn(C6H5)4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதியியல் சேர்மமாகும். SnPh4 என்று சுருக்கமாகவும் இச்சேர்மத்தை அடையாளப்படுத்தலாம்.  வாய்ப்பாட்டிலுள்ள Ph என்பது பீனைலைக் குறிக்கும். கரிமவெள்ளீயம் சேர்மமான இது வெண்மை நிறத்துடன் படிகத் திண்மமாகக் காணப்படுகிறது. 

## தயாரிப்பு
டெட்ராபீனைல்வெள்ளியத்தை குளோரோபென்சீன், வெள்ளீயம்(IV) குளோரைடு, உலர் தொலுயீனிலுள்ள சோடியம்  ஆகியவற்றை ஒன்றாகச் சேர்த்து வினைபுரியச் செய்தால் அதிக அளவில் தயாரிக்கலாம்.

:2 Na + C6H5Cl → C6H5Na + NaCl
:4 C6H5Na + SnCl4  → Sn(C6H5)4 + 4 NaCl

## பயன்கள்
டெட்ராபீனைல்வெள்ளீயம் பலபடியாக்கல் வினைகளில்  ஒரு வினையூக்கியாகப் பயன்படுத்தப்படுகிறது.  குளோரினேற்றம் செய்யப்பட்ட கனிம எண்ணெய்களில் ஒரு நிலைப்படுத்தியாகவும் செயல்படுகிறது.

## பாதுகாப்பு
டெட்ராபீனைல்வெள்ளீயம் ஒரு சாத்தியமான நாளமில்லாச் சுரப்பிச் சீர்குலைக்கும் சேர்மமாகும். இது ஒரு நரம்பு நஞ்சுமாகும்.  நீர்வாழ் உயிரினங்களுக்கு மிகவும் நச்சுத்தன்மை வாய்ந்ததுடன், நீண்டகால விளைவுகளையும் ஏற்படுத்தும். விழுங்கினாலோ, தோலுடன் தொடர்பு கொண்டாலோ அல்லது சுவாசித்தாலோ இது நச்சுத்தன்மையை கொடுக்கும். இது கண்களுக்கு ஆபத்தானது. எரிச்சலைக் கொடுக்கும். எரிதலின் விளைவாக கார்பன் மோனாக்சைடு, கார்பன் டை ஆக்சைடு மற்றும் வெள்ளீய  ஆக்சைடுகள் உருவாகின்றன. எரிதலால் உருவாகும் ஆவிகள் காற்றை விட கனமானவை மற்றும் தரையில் பரவக்கூடும். டெட்ராபீனைல்வெள்ளீயம் ஆவியானது அதிக வெப்பமூட்டலின் போது காற்றுடன் வெடிக்கும் கலவைகளை உருவாக்குகிறது. இதன் ஆவி அடர்த்தி காற்றை விட 14.7 மடங்கு அதிகமாகும்.

## மேற்கோள்கள்


பகுப்பு:பீனைல் சேர்மங்கள்
பகுப்பு:கரிமவெள்ளீய சேர்மங்கள்
டைமெத்தில்பீனைல்பிப்பரசினியம்

**டைமெத்தில்பீனைல்பிப்பரசினியம்** (*Dimethylphenylpiperazinium*) என்பது C12H19N2 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதியியல் சேர்மமாகும். இது நிக்கோட்டினிக் அசிட்டைல்கோலின் ஏற்பியைத் தூண்டும் ஓர் உயிரியல் மருந்தாகும். இம்மருந்து நரம்புக் குழுக்களின் துணை வகைக்குத் தேர்ந்தெடுக்கப்பட்ட முறையில் செயல்படுகிறது. டைமெத்தில்பீனைல்பிப்பெரசினியத்தின் மருந்தியல் பற்றிய ஆரம்பகால அறிக்கைகளில் ஒன்று, இதை  நரம்பு முடிச்சுக்களைத் தூண்டும், இரத்த அழுத்தத்தை அதிகரிக்கும் காரணியாக விவரித்தது. இந்த அறிக்கை பார்க், டேவிசு & கோ. (தற்போது பைசர்) நிறுவனத்தைச் சேர்ந்த கிரகாம் சென் மற்றும் அவரது சக ஊழியர்கள் தெரிவித்தனர்.

## மேற்கோள்கள்


பகுப்பு:நான்கிணைய அமோனியம் சேர்மங்கள்
பகுப்பு:பீனைல்பிப்பரசின்கள்
குற்றப் புலனாய்வுத் துறை

**குற்றப் புலனாய்வுத் துறை** (*Department of Criminal Intelligence*) பிரித்தானிய ஆட்சியின் போது இந்திய அரசாங்கத்தின் மத்திய வெளிநாட்டு மற்றும் உள்நாட்டு உளவு அமைப்பாக இருந்தது. முதலில் மத்திய குற்றப் புலனாய்வுத் துறை என்று அழைக்கப்பட்டது. அப்போது இந்திய வைசுராயாக இருந்த கர்சன் பிரபுவால் நிறுவப்பட்டது. இந்தியக் காவல் அமைப்பை ஆய்வு செய்து சீர்திருத்தங்களைப் பரிந்துரைத்த, ஆண்ட்ரூ என்டர்சன் லெய்த் ப்ரேசர் தலைமையில் 1903 ஆம் ஆண்டு மே மாதம் 30 ஆம் தேதியன்று சமர்ப்பிக்கப்பட்ட இந்தியக் காவல் ஆணையத்தின் அறிக்கையின் அடிப்படையில் இத்துறை உருவாக்கப்பட்டது. சர் அரோல்டு சுடூவர்ட்டு இத்துறையின் முதல் இயக்குநராக நியமிக்கப்பட்டார். கர்சன் பிரித்தானிய இந்தியாவின் அனைத்து மாகாணங்களிலும் குற்றப் புலனாய்வுத் துறைகளையும்  நிறுவினார்.

குற்றப் புலனாய்வுத் துறை பின்னர் உளவுத்துறையாக மாறியது.

## மேற்கோள்கள்


பகுப்பு:இந்தியப் புலனாய்வு அமைப்புகள்
பகுப்பு:இந்திய அரசு அமைப்புகள்
பிரேம்பூர்

**பிரேம்பூர்** (*Prempur*) என்பது இந்தியாவின் பஞ்சாப் மாநிலம், கபூர்தலா மாவட்டத்தில் உள்ள பக்வாரா தாலுக்காவில் அமைந்துள்ள ஒரு நடுத்தர கிராமம் ஆகும். துணை மாவட்டத் தலைமையகத்திலிருந்து 12 கிலோமீட்டர் (7.5 மைல்) தொலைவிலும், மாவட்டத் தலைமையகத்திலிருந்து 52 கிலோமீட்டர் (32 மைல்) தொலைவிலும் இக்கிராமம் அமைந்துள்ளது. பிரேம்பூர்  கிராமம் கிராம மக்களால் தேர்ந்தெடுக்கப்பட்ட ஒரு பிரதிநிதியால் நிர்வகிக்கப்படுகிறது.

## மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி பிரேம்பூரில்  மொத்தம் 90 குடும்பங்கள் வசித்தன. இக்குடும்பங்களில் மொத்தம் 546 பேர் வாழ்ந்தனர். இம்மக்கள் தொகையில் ஆண்களின் எண்ணிக்கை 287 ஆகவும் பெண்களின் எண்ணிக்கை 259 ஆகவும் இருந்தது.

பிரேம்பூர் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 75 ஆகும்.  இது கிராமத்தின் மொத்த மக்கள் தொகையில் 13.74% ஆகும். பிரேம்பூர் கிராமத்தின் சராசரி பாலின விகிதம் 902 ஆகும். இது பஞ்சாப் மாநிலத்தின் சராசரியான 895-என்பதைவிட அதிகமாகும். மக்கள் தொகை கணக்கெடுப்பின்படி பிரேம்பூரின் குழந்தை பாலின விகிதம் 1143 ஆகும். இது பஞ்சாபின் சராசரியான 846-என்பதைவிட அதிகமாகும்.

பஞ்சாபுடன் ஒப்பிடும்போது பிரேம்பூர் கிராமம் அதிக எழுத்தறிவு விகிதத்தைக் கொண்டுள்ளது. 2011 ஆம் ஆண்டில், பிரேம்பூர் கிராமத்தின் எழுத்தறிவு விகிதம் 76.65% ஆக இருந்தது, அதே சமயம் பஞ்சாபின் எழுத்தறிவு விகிதம் 75.84% ஆக இருந்தது. பிரேம்பூரில் ஆண்களின் எழுத்தறிவு விகிதம் 86.90% ஆகவும், பெண்களின் எழுத்தறிவு விகிதம் 64.84% ஆகவும் இருந்தது.

கிராமத்தின் மொத்த மக்கள் தொகையில் 221 பேர் பட்டியல் சாதியைச் சேர்ந்தவர்களாக இருந்தார்கள்.  மேலும் இந்தக் கிராமத்தில் பட்டியல் பழங்குடியின மக்கள் எவரும் இல்லை.

## மேற்கோள்கள்

## வெளி இணைப்புகள்
* Tourism of Punjab
* Census of Punjab

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
முகல்லா

**முகல்லா** (*Mukalla*) (*அலுவல் பெயர்:முகல்லா நகர மாவட்டம்*) என்பது தெற்கு யேமன் நாட்டின் ஹத்ரமவுண்ட் ஆளுநனரகத்தின் தலைநகரம் மற்றும் துறைமுக நகரம் ஆகும். இந்நகரம்  அரேபியத்தீப கற்பத்தின் தெற்கில் அமைந்த ஏடன் வளைகுடா கடற்கரையில், ஏடனுக்கு கிழக்கே 480 கிலோமீட்டர் தொலைவில் உள்ளது. ஹத்ரமவுண்ட் பிரதேசத்தில் முக்கிய நகரம் முகல்லா ஆகும். ஏமன் நாட்டின் 6வது பெரிய நகரமான முகல்லா நகரத்தின் 2023-இல் மக்கள் தொகை 5,95,000. முகல்லா நகரத்தில் *ரியான் பன்னாட்டு வானூர்தி நிலையம்* உள்ளது.  
## பொருளாதாரம்

முகல்லா துறைமுகம் நகரத்தின் கிழக்கில் உள்ளது. இத்துறைமுகத்தில் 150 மீட்டர் நீளத்திற்கு குறைவான இரண்டு கப்பல்களையும், 20 சிறு மீன்பிடி கப்பல்களை மட்டும் இயக்கும் திறன் கொண்டது.
இத்துறைமுகத்தில் கப்பல்களுக்கு எரிபொருள் நிரப்பும் கொள்கலன்கள் கொண்டுள்ளது.  இத்துறைமுகத்திற்கு அருகில் சிமெண்ட் உற்பத்தி ஆலை உள்ளது.


File:1حصن الغويزي.jpg| ஹத்ரமவுண்ட் மலையடிவாரத்தில் அல்-குவாசி துறைமுகம் 
File:Mukala-estuary at night.JPG| இரவில் ஹத்ரமவுண்ட் துறைமுகம்
File:Mae'en Palace (Museum).jpg| குவைத்தி சுல்தான் அரண்மனை அருங்காட்சியகம் 


## கல்வி
முகல்லா நகரத்தில் ஹத்ரமவுண்ட் பல்கலைக்கழகம், மற்றும் அதற்குட்பட்ட மருத்துவக் கல்லூரி உள்ளது.

## தட்ப வெப்பம்

## மேற்கோள்கள்

## மேலும் படிக்க
* 

## வெளி இணைப்புகள்
*Official Website of the Al-Quaiti Royal Family of Hadhramaut

பகுப்பு:யெமன்
மாற்றுத்திறனாளிகள் தலைமை ஆணையர் அலுவலகம்

**மாற்றுத்திறனாளிகள் தலைமை ஆணையர் அலுவலகம்** (*Chief Commissioner for Persons with Disabilities*)  என்பது சமூக நீதி மற்றும் அதிகாரமளித்தல் அமைச்சகத்தின் கீழ் இயங்கும் இந்திய அரசின் ஒரு முகமையாகும்.

மாற்றுத்திறனாளிகளின் உரிமைகள் சட்டம், 2016-இன் கீழ் அமைக்கப்பட்டுள்ளது. மாற்றுத்திறனாளிகளின் உரிமைகளைப் பாதுகாப்பதற்கான நடவடிக்கைகளை எடுப்பது இம்முகமையின்  கட்டாயப் பணியாகும். தலைமை ஆணையருக்கு சிவில் நடைமுறைச் சட்டத்தின் கீழ் ஒரு சிவில் நீதிமன்றத்தின் அதிகாரம் வழங்கப்பட்டுள்ளது. மாநிலங்கள் மற்றும் ஒன்றியப் பிரதேசங்களுக்குத் தனித்தனி ஆணையர்கள் உள்ளனர்.

மாற்றுத்திறனாளிகள் அதிகாரமளித்தல் துறையின் செயலாளரான இராஜேஷ் அகர்வால், இ.ஆ.ப தற்போதைய தலைமை ஆணையராகப் பணிபுரிகிறார். பிரசன்னா குமார் பின்ச்சா இந்தப் பதவியை வகித்த முதல் மாற்றுத்திறனாளி ஆவார்.

மாநில ஆணையத்தை அமைப்பதில் ஏற்பட்ட தாமதங்களுக்காக பீகார் மாநில அரசாங்கத்தை தலைமை ஆணையர் விமர்சித்துள்ளார்.
 
## மேற்கோள்கள்

## வெளி இணைப்புகள்
*

பகுப்பு:இந்திய அரசு அமைப்புகள்
பிரேசிலிய வானியல் ஒலிம்பியாடு

**பிரேசிலிய வானியல் ஒலிம்பியாடு** (*Brazilian Astronomy Olympiad*) என்பது பிரேசில் நாட்டில் 1998 ஆம் ஆண்டு முதல் அந்நாட்டுப் பள்ளிகளில் பிரேசிலிய வானியல் சங்கத்தால் நடத்தப்படும் ஒரு தேசிய வானியல் போட்டியாகும். பிரேசிலிய வானியல் மற்றும் விண்வெளிப்பயன ஒலிம்பியாடு என்ற பெயராலும் அறியப்படுகிறது. 2005 ஆம் ஆண்டு முதல், பிரேசிலிய விண்வெளி நிறுவனம் இந்த ஒலிம்பியாடு போட்டியின் ஏற்பாட்டுக் குழுவில் பங்கேற்கத் தொடங்கியது. இதன் பிறகு இந்த நிகழ்வு அதிகாரப்பூர்வமாக தற்போதைய பெயரைப் பெற்றது.

## நோக்கம்
நாட்டிலுள்ள மற்ற அறிவியல் போட்டிகளுக்கு இணையாக, பிரேசிலிய வானியல் மற்றும் விண்வெளிப்பயன ஒலிம்பியாடு போட்டியின் முக்கிய நோக்கம், பிரேசிலிய சமூகம் முழுவதும் வானியல் அறிவைப் பரப்புவதும், இளைஞர்களிடையே வானியல் மற்றும் விண்வெளி அறிவியலிலும், பொதுவாக அறிவியல் சிந்தனையிலும் ஆர்வத்தை ஊக்குவிப்பதுமாகும். 

## மேற்கோள்கள்

## வெளி இணைப்புகள்
* Brazilian Astronomy and Astronautics Olympiad Official Site (in Portuguese) 
* Brazilian Astronomical Society Official Site (in Portuguese)

பகுப்பு:பிரேசில் வானியலாளர்கள்
பகுப்பு:பிரேசில்
பாம்பா அரிசி

**பாம்பா அரிசி** *([[ஆங்கிலம்]]: Bomba rice ([[எசுப்பானியம்]]: அரோசு (arroz) பாம்பா; வாலென்சியன்: அரோசு (arròs) பாம்பா)* என்பது, ஒரு குட்டை தானிய வகை அரிசி (நெல் (ஒரைசா சட்டைவா எல்.), இது முதன்மையாக எசுப்பானியாவின் கிழக்கு பகுதிகளில் பயிரிடப்படுகிறது. இது பொதுவாக பயேலா மற்றும் வாலேன்சியன் சமையல் வகைகளில் உள்ள மற்ற உணவுகளில் பயன்படுத்தப்படுகிறது, மேலும் இது பெரும்பாலும் வாலேன்சியா அரிசி என்றும் அழைக்கப்படுகிறது. பாம்பா அரிசி ஒரு குட்டை முதல் நடுத்தர தானிய வகை அரிசியாகக் கருதப்படுகிறது, ஆனால் மற்ற குட்டை தானிய வகைகளைப் போலல்லாமல், இதில் அமைலோபெக்டின் உள்ளடக்கம் ஒப்பீட்டளவில் குறைவாக உள்ளது. இதன் பொருள், இது சமைக்கும்போது ஒட்டும் தன்மையுடையதாக மாறுவதில்லை (சுசி அரிசியைப் போல) அல்லது (ஆர்போரியோ அரிசியைப் போல) சமையல் திரவத்தை கெட்டியாக்குவதில்லை.

## சிறப்பியல்புகள்
பாம்பா அரிசி, மத்திய கிழக்கு வழியாக ஐபீரிய தீபகற்பத்திற்குக் கொண்டுவரப்பட்ட ஒரு இந்திய வகையிலிருந்து தோன்றியதாக நம்பப்படுகிறது. இதில் உள்ள அதிக அமிலோசின் உள்ளடக்கம் காரணமாக, இது ஒட்டாத தன்மைக்கு பெயர் பெற்றது. இது முத்துப் போன்ற வெள்ளை நிறத்துடன், சீரான தன்மையுடன் கூடிய குட்டையான தானியங்களைக் கொண்டது. பாம்பா அரிசியின் ஒரு முக்கியமான பண்பு, வெடித்துச் சிதறாமல், அதன் கனஅளவைப் போல இரண்டு அல்லது மூன்று மடங்கு தண்ணீரை உறிஞ்சும் திறன் ஆகும். இதன் விளைவாக, மற்ற ஒத்த வகைகளை விட பாம்பா அரிசியைச் சமைக்க அதிக தண்ணீர் தேவைப்படுகிறது, மேலும் சமைத்த பிறகும் அரிசி மணிகள் தங்கள் வடிவத்தை நன்கு தக்கவைத்துக்கொள்கின்றன. பாம்பா அரிசி என்பது எசுப்பானியாவின் மிகவும் விலையுயர்ந்த அரிசி வகைகளில் ஒன்றாகும், குறிப்பாக கலாசு பர்ரா மற்றும் மொராடல்லாவில் இருந்து வரும் புவிசார் குறியீடு (D.O.) பெற்ற வகைகள். பாம்பா அரிசிக்கு நன்கு அறியப்பட்ட மற்ற பகுதிகள் சில்லா, பெகோ மற்றும் பால்சு  அரிசி ஆகியவை அடங்கும்.

## மேலும் காண்க
* ஆர்போரியோ அரிசி
* கலாசுபர்ரா அரிசி

## சான்றுகள்

பகுப்பு:நெல்
பகுப்பு:நெல் வகைகள்
கோவர்தன் சாகர் ஏரி

**கோவர்தன் சாகர் ஏரி** (*Goverdhan Sagar Lake*) இந்தியாவின் இராசத்தான் மாநிலத்திலுள்ள ஏரிகளின் நகரமான உதய்பூரில் உள்ள ஒரு முக்கிய ஏரியாகும். இது உதய்பூரின் மிகச்சிறிய செயற்கை ஏரியாகும். இந்த ஏரி உதய்பூரின் தென்மேற்கில் சுமார் 2.5 கிலோமீட்டர் தொலைவில் அமைந்துள்ளது.
## புவியியல்
கோவர்தன் சாகர் ஏரி 9 மீட்டர் ஆழமும் 3750 சதுர மீட்டர் பரப்பளவும் கொண்டுள்ளது. இந்த ஏரிக்கு பிச்சோலா ஏரியிலிருந்து நீர் கிடைக்கிறது. இந்த நீர்த்தேக்கத்தில் மீன் வளம் செழிப்பாக இருப்பதாகவும், ஏறக்குறைய 9 குடும்பங்களைச் சேர்ந்த 32 வகையான மீன் இனங்கள் காணப்படுவதாகவும் பதிவு செய்யப்பட்டுள்ளது.

## ஏரி புனரமைப்புப் பணிகள்
தேசிய ஏரி பாதுகாப்புத் திட்டம் உதய்பூரின் நான்கு ஏரிகளைத் தன் கீழ் கொண்டு வந்தது. கோவர்தன் சாகர் ஏரி அந்த ஏரிகளில் ஒன்றாகும். 

இந்தத் திட்டத்தின் முக்கிய நடவடிக்கைகள் பின்வருமாறு:

*ஏரிகளில் ஏற்படும் மாசுபாட்டைக் கட்டுப்படுத்துதல்
*நீர் பிடிப்புப் பகுதிகளில் சுரங்க நடவடிக்கைகளுக்குக் கட்டுப்பாடுகள் விதித்தல்
*ஏரிகளைச் சுற்றியுள்ள வனவிலங்குகளைப் பாதுகாத்தல்
*ஏரிகளில் கழிவுப் பொருட்கள் மற்றும் கழிவுநீரை அகற்றுவதற்குத் தடைகள் விதித்தல்

## மேலும் காண்க
* இந்திய அணைகள் மற்றும் நீர்த்தேக்கங்களின் பட்டியல்
* இந்திய ஏரிகளின் பட்டியல்
* உதய்பூர்

## மேற்கோள்கள்


பகுப்பு:இராசத்தான் நீர்த்தேக்கங்கள்
பகுப்பு:உதயப்பூர் ஏரிகள்
பகுப்பு:உதய்ப்பூர் மாவட்டம்
அரச மலேசிய இராணுவக் கல்லூரி

**அரச மலேசிய இராணுவக் கல்லூரி** (மலாய்: *Maktab Tentera Diraja Malaysia*; ஆங்கிலம்: *Royal Military College Malaysia*) (**RMC**) என்பது மலேசிய பாதுகாப்பு படைகளில் பணியாற்ற இளம் மலேசியர்களைப் பயிற்றுவிப்பதற்காக நிறுவப்பட்ட ஓர் இராணுவப் பள்ளியாகும். இந்தக் கல்லூரி சில நேரங்களில் *மலாயாவின் சாண்ட்கர்ஸ்ட்* *([[:en:Royal Military Academy Sandhurst|Royal Military Academy Sandhurst]])* என்றும் அழைக்கப்படுகிறது.

திசம்பர் 9, 1966 அன்று, மலேசிய அரசர், சுல்தான் இசுமாயில் நசிருதீன், முன்பு கூட்டரசு இராணுவக் கல்லூரி *(Federation Military College)* என்று அழைக்கப்பட்ட இந்தக் கல்லூரிக்கு "அரச" (மலாய்: *DiRaja*) எனும் பட்டத்தை வழங்கினார். அதன் பின்னர் 1966-ஆம் ஆண்டு தொடங்கி இந்த இராணுவக் கல்லூரி அரச மலேசிய இராணுவக் கல்லூரி என்று அறியப்படுகிறது.

## இடம்
அரச மலேசிய இராணுவக் கல்லூரியின் வளாகம் 1,200 ஏக்கர் (4.9 கிமீ2) பரப்பளவைக் கொண்டுள்ளது. இது சுங்கை பீசி நகருக்கு அருகில் கோலாலம்பூரிலிருந்து ஏறக்குறைய 10 மைல்கள் (16 கிமீ) தொலைவில் உள்ளது. அத்துடன் மைன்ஸ் ரிசார்ட் நகரம் *([[:en:Mines Resort City|Mines Resort City]])*; மற்றும் 1998 காமன்வெல்த் விளையாட்டுகள் நடைபெற்ற புக்கிட் ஜாலில் தேசிய அரங்கம் போன்ற இடங்கள் இந்தக் கல்லூரிக்கு அருகில் உள்ளன. இந்தக் கல்லூரி அதன் திடல் வளாகத்தை மலேசிய தேசிய தற்காப்பு பல்கலைக்கழகத்துடன் பகிர்ந்து கொள்கிறது.

## மேலும் காண்க
*ஜோமோ குவாமே சுந்தரம்
*மலேசிய பாதுகாப்பு படைகள்
*மலேசிய தரைப்படை
*மலேசிய தேசிய தற்காப்பு பல்கலைக்கழகம்

## மேற்கோள்கள்

## வெளி இணைப்புகள்
*Old Putera Association
*OP Online forum (as of 7 May 2010)

பகுப்பு:மலேசிய அரசு
பகுப்பு:மலேசியப் படைத்துறை
பகுப்பு:மலேசியப் பள்ளிகள்
ஆர்போரியோ அரிசி

**ஆர்போரியோ அரிசி** *(Arborio rice)* என்பது; ஒரு இத்தாலிய நடுத்தர தானிய வகை அரிசி (நெல்) வகையாகும். பியத்மாந்து பிராந்தியத்தில் உள்ள போ பள்ளத்தாக்கில் அமைந்துள்ள ஆர்போரியோ என்ற நகராட்சியின் பெயரால் இது அழைக்கப்படுகிறது. மற்ற வகை அரிசிகளுடன் ஒப்பிடும்போது, ​​இதில் அதிக அளவு அமைலோபெக்டின் மாவுச்சத்து இருப்பதால், சமைக்கும்போது இதன் உருண்டையான தானியங்கள் உறுதியாகவும், பாலாடை பதத்துடனும், மெல்லுவதற்கு ஏற்றதாகவும் இருக்கும்.  இது ஒரு மாவுச்சத்து சுவையைக் கொண்டுள்ளது மற்றும் மற்ற சுவைகளுடன் நன்கு கலக்கிறது. ஆர்போரியோ அரிசி பெரும்பாலும் அரிசி உணவு வகையான ரிசோட்டோ செய்யப் பயன்படுகிறது; கார்னரோலி, மாராடெல்லி, பால்டோ மற்றும் வியோலோன் நானோ ஆகியவை மற்ற பொருத்தமான நெல் வகைகளாகும். ஆர்போரியோ அரிசி பொதுவாக அரிசிப் பாயசம் செய்யவும் பயன்படுத்தப்படுகிறது.

ஆர்போரியோ என்பது ஒரைசா சட்டைவா வகைகளின் சப்போனிகா குழுவைச் சேர்ந்த ஒரு சாகுபடி இரகமாகும்.

## மேலும் காண்க
* கலாசுபர்ரா அரிசி
* பாம்பா அரிசி

## சான்றுகள்

பகுப்பு:நெல்
பகுப்பு:நெல் வகைகள்
அரியானா சரசுவதி பாரம்பரிய மேம்பாட்டு வாரியம்

**அரியானா சரசுவதி பாரம்பரிய மேம்பாட்டு வாரியம்** (*Harayana Saraswati Heritage Development Board*) என்பது அரியானா மாநில அரசால் 2015 ஆம் ஆண்டு அக்டோபர் மாதம் 12 ஆம் தேதி, அப்போதைய அரியானா முதலமைச்சரான மனோகர் லால் கட்டாரின் தலைமையில் அமைக்கப்பட்ட ஓர் இந்திய அரசு அமைப்பாகும்.

சரசுவதி ஆற்றுக்கு  புத்துயிர் அளிப்பது மற்றும் சரசுவதி ஆற்றுடன்  தொடர்புடைய பாரம்பரியத்தை மேம்படுத்துவது ஆகியவை இந்த வாரியத்தின் நோக்கங்களாகும். சரசுவதியின் பழங்கால ஆற்றுப் பாதையில் நீரோட்டம் தொடர்வதற்காக அணை, நீர்த்தேக்கம் மற்றும் தடுப்பணை கட்டுதல், கோயில்களைப் புதுப்பித்தல், வருகை தரும் யாத்ரீகர்களுக்கும் சுற்றுலாப் பயணிகளுக்கும் குடிமை வசதிகளை வழங்குதல் ஆகியவையும் இதன் நோக்கங்களில் அடங்கும்.

## திட்டங்கள்
2021 ஆம் ஆண்டில், முதல் கட்ட சரசுவதி ஆற்றை அழகுபடுத்தும் திட்டத்திற்காக அரியானா அரசாங்கத்தால் இந்த வாரியத்திற்கு 14 கோடி ரூபாய் நிதி ஒதுக்கப்பட்டது. ஆதி பத்ரியில் அணை கட்டுவதிலும் இந்த வாரியம் பங்கேற்கும். மேலும், குருசேத்திரா மாவட்டத்தில் உள்ள பிப்லி மற்றும் பெகோவா, யமுனாநகர் மாவட்டத்தில் உள்ள பிலாசுபூர், தோசர்கா கிராமத்திற்கு அருகிலுள்ள பஞ்ச்குலா-யமுனாநகர் நெடுஞ்சாலை மற்றும் கைத்தல்-குக்லா சாலை ஆகிய இடங்களில் 5 ஆற்றங்கரைப் பகுதிகளை உருவாக்கும் திட்டத்தையும் இந்த வாரியம் வகுத்துள்ளது.

## மேற்கோள்கள்


பகுப்பு:இந்திய அரசு அமைப்புகள்
பகுப்பு:அரியானா
இந்துசுதான் வானறிவியல் நிறுவன விண்வெளி அருங்காட்சியகம்

**இந்துசுதான் வானறிவியல் நிறுவன விண்வெளி அருங்காட்சியகம்** (*HAL Aerospace Museum*) என்பது இந்தியாவின் முதல் விண்வெளி அருங்காட்சியகமாகும். இது கருநாடக மாநிலம் பெங்களூரில் உள்ள இந்துசுதான் வானறிவியல் நிறுவன வளாகத்தில் அமைந்துள்ளது. 2001ஆம் ஆண்டில் நிறுவப்பட்ட இந்த அருங்காட்சியகம் இந்துசுதான் வானறிவியல் நிறுவன பாரம்பரிய மையம் மற்றும் விண்வெளி அருங்காட்சியகத்தின் ஒரு பகுதியாகும், மேலும் ஆறு தசாப்தங்களாக இந்திய விமானத் தொழில் மற்றும் இந்துசுதான் வானறிவியல் நிறுவன வளர்ச்சியைக் காட்டுகிறது. இந்த அருங்காட்சியகத்தில் பல்வேறு வானூர்திகளும், உலங்கு வானூர்திகளும், வானூர்தி இயந்திர மாதிரிகளும், வானூர்தி ஒத்திகை இயந்திரமும், ஒரு போலி வானூர்தி போக்குவரத்துக் கட்டுப்பாட்டு கோபுரமும் இந்திய வானூர்தி போக்குவரத்து வரலாற்றின் கண்காட்சியும் காட்சிக்கு வைக்கப்பட்டுள்ளன. இந்த அருங்காட்சியகம் ஆசியாவின் மிகப்பெரிய விண்வெளி நிறுவனங்களில் ஒன்றான இந்துசுதான் வானறிவியல் நிறுவனத்தால் பராமரிக்கப்படுகிறது.

## படங்கள்

படிமம்:HAL_heritage_centre_and_aerospace_museum_bangalore_8089.JPG|இந்துசுதான் வானறிவியல் நிறுவனம்
படிமம்:HAL_Museum_Wall_of_fame_1940,_1950,_1960_7966.JPG|இந்துசுதான் வானறிவியல் நிறுவன அருங்காட்சியக காட்சி
படிமம்:Adour_Mk_811_by_Augustus.jpg|எம். கே. 811.
படிமம்:HAL_HJT-36_Sitara_at_HAL_Aerospace_Museum_HALMUS01.jpg|
படிமம்:LCA_at_HAL_Aerospace_Museum_HALMUS02.jpg|எச்ஏஎல் தேசசு.
படிமம்:Canberra_rear_at_HAL_Aerospace_Museum_HALMUS04.jpg|
படிமம்:Ajeet_at_HAL_Museum_7694.JPG|ஜெட் பயிற்சி/சண்டை வானூர்தி
படிமம்:Advanced_Light_Helicopter_by_HAL_7738.JPG|எச்.ஏ.எல். துருவ் 
படிமம்:Westland_Sea_King_MK_42_at_HAL_Museum_7725.JPG|எம். கே. 42
படிமம்:Lakshya_at_HAL_Aerospace_Museum_HALMUS03.jpg|லட்சியா 


## மேற்கோள்கள்

## வெளியிணைப்புகள்

* HAL Aerospace Museum at Hindustan Aeronautics Limited
கருநாடகாவிலுள்ள அருங்காட்சியகங்கள்

**கருநாடகாவிலுள்ள அருங்காட்சியகங்கள்** (*List of museums in Karnataka*) என்பது இந்தியாவின் கருநாடகா மாநிலத்தில் உள்ள அருங்காட்சியகங்களின் பட்டியல் ஆகும்.

## மேற்கோள்கள்
கலாசுபர்ரா அரிசி

**கலாசுபர்ரா அரிசி** *([[ஆங்கிலம்]]: Calasparra rice ([[எசுப்பானியம்]]: அரோசு  டி கலாசுபர்ரா)* என்பது; எசுப்பானியத்தில் உள்ள மர்சியா பிராந்தியத்தைச் சேர்ந்த ஒரு வகை அரிசி (நெல்) ஆகும்.

1986 ஆம் ஆண்டு முதல், வாலேன்சியா மற்றும் எப்ரோ கழிமுகப் பகுதியில்  உற்பத்தி செய்யப்படும் அரிசிகளுடன் இதுவும், புவியியல் சார்ந்த சிறப்புப் பெயரைப் பெற்ற மூன்று எசுப்பானிய அரிசிகளில் ஒன்றாகத் திகழ்கிறது. இதற்கு கலாசுபர்ரா நகராட்சியின் பெயரிடப்பட்டுள்ளது.

மர்சியா பகுதியில் நெல் சாகுபடி 14 ஆம் நூற்றாண்டு முதல் மேற்கொள்ளப்பட்டு வருவதாக ஆவணப்படுத்தப்பட்டுள்ளது, மேலும் இது இசுலாமிய ஆட்சியாளர்களால் இப்பகுதிக்கு அறிமுகப்படுத்தப்பட்டதாகக் கருதப்படுகிறது. படிக்கட்டுப் பாசன முறை (மண் வேலைப்பாடுகள் மூலம்) மற்றும் நன்கு வடிகால் வசதி கொண்ட மண் ஆகியவை இப்பகுதியை நெல் சாகுபடிக்கு மிகவும் ஏற்றதாக ஆக்குகின்றன. கலாசுபர்ரா அரிசி மற்ற வகை அரிசிகளை விட அதிக காலம் முதிர்ச்சியடைய வைக்கப்படுகிறது, மேலும் இது அதிக உறிஞ்சும் தன்மை கொண்டது. இதனால், இது பயேலா தயாரிப்பதற்கு மிகவும் பொருத்தமானதாக உள்ளது.

## மேலும் காண்க
* ஆர்போரியோ அரிசி
* பாம்பா அரிசி

## சான்றுகள்

பகுப்பு:நெல்
பகுப்பு:நெல் வகைகள்
நசீம் பாக்கு

**நசீம் பாக்கு** (*Naseem Bagh*) என்பது இந்தியாவின் சம்மு காசுமீர் மாநிலத்தில் உள்ள சிறீநகர் நகரத்திற்கு அருகில், தால் ஏரியின் வடமேற்குப் பகுதியில் கட்டப்பட்டுள்ள ஒரு முகலாயத் தோட்டமாகும்.

இந்தத் தோட்டம் காசுமீரில் உள்ள பழமையான முகலாயத் தோட்டங்களில் ஒன்றாகும். முகலாயப் பேரரசர் அக்பரால் 1586 ஆம் ஆண்டில் கட்டப்பட்டது. 1686 ஆம் ஆண்டில் சாஜகானால் இங்கு 1,200-எண்ணிக்கைக்கும் மேற்பட்ட சினார் மரங்கள் நடப்பட்டன. தற்போது சம்மு மற்றும் காசுமீர் சுற்றுலாத் துறையின் கீழ் உள்ள இத்தோட்டம் காசுமீர் பல்கலைக்கழகத்தால் சினார் பாரம்பரியப் பூங்காவாக மேம்படுத்தப்பட்டுள்ளது. தற்போது இந்த பூங்காவில் சுமார் 700 சினார் மரங்கள் உள்ளன. செப்டம்பர் முதல் டிசம்பர் வரையிலான இலையுதிர் காலத்தில் இத்தோட்டம் பெரும்பாலும் பார்வையிடப்படுகிறது.

## மேலும் காண்க
* தால் ஏரி
* சாலிமர் தோட்டம், சிறீநகர்
* அசரத்பல்

## மேற்கோள்கள்

பகுப்பு:சிறீநகர் மாவட்டம்
பகுப்பு:ஜம்மு காஷ்மீரில் சுற்றுலா
ஆர்க்கியன் பேரூழி

[thumb|[தீடிசு ஏரியில் காணப்படும் ஆர்க்கியன் தொல்லுயிர் எச்சம், மேற்கு ஆத்திரேலியா ]]
**ஆர்க்கியன்** (*Archean  அல்லது Archaean அல்லது Archæan*) ( , பழைய ஆவணங்களில்*ஆர்க்கியோசோயிக்* (*Archaeozoic*) என்று அழைக்கப்படுகிறது, இது வரலாற்றின் நான்கு காலங்களில் இரண்டாவது ஆகும். இதற்கு முன்னர் ஏடியன் பேரூழியும், இக்காலத்தினை அடுத்து, புரோடெரோசோயிக் பேரூழி, பானெரோசோயிக் பேரூழி ஆகியனவும் தொடர்ந்து அமைந்துள்ளன. ஆர்க்கியன் காலம்  (மில்லியன் ஆண்டுகளுக்கு முன்பு) முதல் வரையிலான காலப்பகுதியைக் குறிக்கிறது.  மிகப் பழமையான அறியப்பட்ட பனிக்காலம் (Pongola glaciation) என்பது, இக்காலத்தின் நடுப்பகுதியில் நிகழ்ந்ததாகக் கருதப்படுகிறது.

ஆர்க்கியன் காலத்தில் பூமி பெரும்பாலும் ஒரு நீர் உலகம் ஆக இருந்தது. கண்ட மேலோடு இருந்தது. ஆனால் அதன் பெரும்பகுதி, இன்றைய கடல்களை விட ஆழமான பெருங்கடல்க்கு அடியில் இருந்தது. சில அரிதான எச்சப் படிகங்களைத் தவிர (Hadean zircon), இன்றைய பழமையான கண்டப் மேலோடு, ஆர்க்கியன் காலத்தைச் சேர்ந்தது. ஆர்க்கியன் காலத்தின் நிலவியல் விவரங்கள் பெரும்பாலும், அடுத்தடுத்த தட்டுப் புவிப்பொறைக் கட்டமைப்பு நடவடிக்கைகளால் அழிக்கப்பட்டுள்ளன. புவியின் வளிமண்டலம் இன்றைய வளிமண்டல வேதியியல் கூறுகளிலிருந்து மிகவும் வேறுபட்டு இருந்தது: உயிர் தோன்றுவதற்கு முந்தைய வளிமண்டலம் (prebiotic atmosphere) வளிமண்டல மீத்தேன் நிறைந்த, ஒடுக்கும் வளிமண்டலமாக இருந்தது. மேலும், தனி உயிர்வளிஆக்சிஜன் இல்லாதிருந்தது.

## மேற்கோள்கள்

## இவற்றையும் காணவும்
* ஏடியன் பேரூழி
* புரோடெரோசோயிக் பேரூழி
* பானெரோசோயிக் பேரூழி

பகுப்பு:நிலவியல் காலங்கள்
சிர்க்கோனியம் பெர்குளோரேட்டு

**சிர்க்கோனியம் பெர்குளோரேட்டு** (*Zirconium perchlorate*) என்பது Zr(ClO4)4 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும்.  ஈரப்பதத்தை உறிஞ்சும் தன்மையுடைய நிறமற்ற திடப்பொருளாகக் காணப்படும் இது வெற்றிடத்தில் 70 °செல்சியசு வெப்பநிலையில் பதங்கமாகும். சிர்க்கோனியம் பெர்குளோரேட்டின் இந்த பண்புகள், இச்சேர்மம் ஓர் உப்பைப் போல இல்லாமல், சகப்பிணைப்பால் பிணைக்கப்பட்ட ஒரு மூலக்கூறு என்பதைக் காட்டுகின்றன. ஓர் இடைநிலை உலோக பெர்குளோரேட்டு அணைவுச் சேர்மத்திற்கும் இது ஓர் எடுத்துக்காட்டாகும்.
## தயாரிப்பு
சிர்கோனியம் டெட்ராகுளோரைடை, −35 °செல்சியசு  வெப்பநிலையில் இருகுளோரின் ஆறாக்சைடு-பெர்குளோரிக் அமிலக் கலவையுடன் சேர்த்து வினைபுரியச் செய்வதன் மூலம் சிர்க்கோனியம் பெர்குளோரேட்டை உருவாக்கலாம்.
## வினைகள்
சிர்கோனியம் பெர்குளோரேட்டு பெரும்பாலான கரிமச் சேர்மங்களுடன் மீளமுடியாத வகையில் வினைபுரிகிறது.  ஆனால் கார்பன் டெட்ராகுளோரைடு மற்றும் குளோரோபார்ம் ஆகியவற்றுடன் மந்தமாக உள்ளது. -10 °செல்சியசு வெப்பநிலையில் பென்சீனுடன் வினைபுரியும்போது, ​​Zr(ClO4)4•C6H6 படிகங்கள் படியவைக்கப்படுகின்றன.

திடநிலை சிர்கோனியம் பெர்குளோரேட்டு  95.5 மற்றும் 96.0 °செல்சியசு வெப்பநிலைக்கு இடையில் உருகுவதற்கு முன்பு, சுமார் 45 °செல்சியசு வெப்பநிலையில் ஒரு கட்ட மாற்றத்திற்கு உள்ளாகிறது. 120 °செல்சியசு வெப்பநிலைக்கு அருகில் வெப்பச்சிதைவு அடையும்போது சிர்க்கோனைல் பெர்குளோரேட்டைக் கொடுக்கிறது. சுமார் 290 °செல்சியசு வெப்பநிலையில் மேலும் சூடுபடுத்தும்போது, ​​சிர்கோனியா மற்றும் குளோரின் ஆக்சைடுகளைத் தருகிறது.

## கட்டமைப்பு
வாயு நிலையில், Zr(ClO4)4 மூலக்கூறு எட்டு முனை சதுர எதிர்ப்பட்டக ஆக்சிசன் ஒருங்கிணைப்புடன் D4 சமச்சீர்மையைக் கொண்டுள்ளது. ஒவ்வொரு பெர்குளோரேட்டு தொகுதியும் இருபிணைப்புத் தன்மை கொண்டுள்ளன. குளோரின் அணுக்கள் மையத்தில் உள்ள சிர்க்கோனியத்தைச் சுற்றி நான்முகி அமைப்பில் உள்ளன.

திண்ம நிலையில், Zr(ClO4)4 படிகங்கள் a=12.899, b=13.188, c=7.937 Å, β=107.91° ஆகிய பரிமாணங்களைக் கொண்ட ஒற்றைச்சரிவு வடிவத்தில் உள்ளன. ஓர் அலகு செல்லில் நான்கு மூலக்கூறுகள் உள்ளன.

## தொடர்புடைய சேர்மங்கள்
தைட்டானியம் பெர்குளோரேட்டு மற்றும் ஆஃபினியம் பெர்குளோரேட்டு ஆகிய இரண்டும் அறியப்பட்டவை ஆகும். 

பெர்குளோரேட்டோசிர்க்கோனேட்டுகள் மற்றும் அறுபெர்குளோரேட்டோசிர்க்கோனேட்டுகளின் உப்புகள், சீசியம் பெர்குளோரேட்டோசிர்க்கோனேட்டுகளான CsZr(ClO4)5, Cs2Zr(ClO4)6, மற்றும் Cs4Zr(ClO4)8 உட்பட்ட சிர்க்கோனியம் பெர்குளோரேட்டுடன் தொடர்புடைய சேர்மங்களாக கண்டறியப்பட்டுள்ளன. சிர்க்கோனியம் பெர்குளோரேட்டின் மிகவும் நெருங்கிய ஒப்புமைகளாக சிர்க்கோனியம் பெர்டெக்னிடேட்டுகள் மற்றும் பெர் இரேனேட்டுகள் உள்ளன. இருப்பினும், அதைப் போலல்லாமல், அவை நீர்க்கரைசலில் இருந்து [Zr2(MO4)6(μ-OH)2(H2O)6]..3H2O (M = Tc மற்றும் Re) என்ற இயைபுடைய இருபடிமங்களின் வடிவத்தில் படிகமாகின்றன.

பழைய நூல்களில் சிர்க்கோனைல் பெர்குளோரேட்டுகள் குறிப்பிடப்பட்டுள்ளன. 
## மேற்கோள்கள்

பகுப்பு:பெர்குளோரேட்டுகள்
பகுப்பு:சிர்க்கோனியம்(IV) சேர்மங்கள்
பிரடெரிக் கார்ட்னர் காட்ரெல்

**பிரடெரிக் கார்ட்னர் காட்ரெல்** (Frederick Gardner Cottrell) (சனவரி 10,1877-நவம்பர் 16,1948) ஒரு அமெரிக்க இயற்பிய வேதியியலாளரும் கண்டுபிடிப்பாளரும் நற்காரியங்களுக்கு கொடையளிப்பவரும் ஆவார். காற்று மாசுபாட்டை அகற்ற வடிவமைக்கப்பட்ட முதல் கண்டுபிடிப்பு இவருடையதாகும். அக்கண்டுபிடிப்பு நிலைமின்னியல் வீழ்படிவாக்கி என்ற கருவியாகும். இந்தக் கருவி தொழிற்சாலைகளின் புகைபோக்கிகளிலிருந்து வெளியேறும் தூசி மற்றும் புகை துகள்களை அகற்ற உதவுகிறது. இது சுற்றுச்சூழல் பாதுகாப்பில் ஒரு முக்கிய முன்னேற்றமாக இருந்தது. இவரது பணி தொழில்துறை வேதியியல், வளிமண்டல மின்னூட்டம், மற்றும் சுற்றுச்சூழல் பாதுகாப்பு ஆகிய துறைகளில் குறிப்பிடத்தக்க தாக்கத்தை ஏற்படுத்தியது. இவர் 1912 முதல் அறிவியல் ஆராய்ச்சிக்கு நிதியளிக்கும் அறக்கட்டளையான அறிவியல் முன்னேற்றத்திற்கான ஆராய்ச்சிக் கழகத்தை நிறுவினார்.   

## வாழ்க்கை வரலாறு

### பிறப்பு
இவர், சனவரி 10,1877 அன்று கலிபோர்னியாவின் ஓக்லாந்தில் சிந்தியா ஆகியோருக்குப் பிறந்தார்.

காட்ரெல்லின் அபரிமிதமான அறிவார்வம், தொடக்க கால கால வாழ்க்கையிலேயே இவரை வெளி உலகத்தின் கவனத்திற்குக் கொண்டு வந்தது.  "காட்ரெல் பாடநூல்ளை நாவல்கள் போன்று படித்தார்" என்று காட்ரெலை நன்கறிந்த ஒருவர் கூறியுள்ளார். 

### கல்வி மற்றும் அறிவியல் பணி
இவர் தனது 16ஆம் வயதில் உயர்நிலைப் பள்ளியை முடித்து, பெர்க்லியில் உள்ள கலிபோர்னியா பல்கலைக்கழகத்தில் நுழைந்து 3 ஆண்டுகளில் பட்டம் பெற்றார். பட்டம் பெற்ற பிறகு, இவர் ஓக்லாண்ட் உயர்நிலைப் பள்ளியில் வேதியியல் கற்பித்தார். வில்ஹெல்ம் ஓஸ்ட்வால்டின் கீழ் இயற்பிய வேதியியலில் முனைவர் பட்டம் பெற்ற பிறகு, காட்ரெல் கலிபோர்னியா பல்கலைக்கழகத்திற்கு வேதியியல் பயிற்றுவிப்பாளராகத் திரும்பினார் (1902–1906). அவர் 1911 வரை கற்பித்தல் மற்றும் வீழ்படிவாக்கிகள் மீதான மேம்பாட்டுப் பணிகளைத் தொடர்ந்தார். பின்னர், இவர் பல்கலைக்கழகத்தில் இருந்து விலகி, அமெரிக்கச் சுரங்கப் பணியகத்தின் தலைமை இயற்பியல் வேதியியலாளராகப் பொறுப்பேற்றார். அங்கு அவர் தொடர்ச்சியாகத் தலைமை உலோகவியலாளர் (1914), உதவி இயக்குநர் (1916), மற்றும் இயக்குநர் (1919) பதவிகளை வகித்தார். 1921இல் இவர் தேசிய ஆராய்ச்சிக் குழுவின் தலைவரானார். 1922-ல், நிலையான நைட்ரஜன் ஆராய்ச்சிக் கூடத்தின் இயக்குநராக நியமிக்கப்பட்டார். இந்த நிறுவனம், வளிமண்டல நைட்ரசன், ஐதரசனிலிருந்து வினையூக்கி மூலம் அம்மோனியாவை உருவாக்கும் ஹேபர்-போஷ் செயல்முறையை அமெரிக்காவில் மேம்படுத்துவதில் ஈடுபட்டிருந்தது. 1930-ல் இவர் தனது பதவியிலிருந்து விலகி, ஆராய்ச்சி நிறுவனத்துடன் தொடர்புடைய பணிகளுக்குத் திரும்பினார். இயற்கை வாயுவிலிருந்து ஹீலியத்தைப் பிரித்தெடுக்கும் ஒரு செயல்முறையின் வளர்ச்சியில் காட்ரெல் ஒரு பங்கு வகித்தார். அமெரிக்காவில் செயற்கை அம்மோனியா தொழில்துறையை நிறுவுவதிலும், உயர் வெப்பநிலையில் நைட்ரிக் ஆக்சைடை உருவாக்கும் செயல்முறையைச் செம்மைப்படுத்துவதற்கான தொடர்ச்சியான முயற்சியிலும் இவர் ஒரு முக்கியப் பங்கு வகித்தார்.

## விருதுகள்
இவர் தனது வாழ்வில் பின்வரும் அங்கீகாரங்களைப் பெற்றுள்ளார்.  
* பெர்க்கின் பதக்கம் (1919)
* வில்லார்டு கிப்சு பதக்கம் (1920)
* அமெரிக்கச் சுரங்கவியல் நிறுவனத்தின் பதக்கம் (1924)
* தேசிய அறிவியல் அகாதெமியின் பரிசு (1939)

## மேற்கோள்கள்

பகுப்பு:அமெரிக்க வேதியியலாளர்கள்
பகுப்பு:1948 இறப்புகள்
பகுப்பு:1877 பிறப்புகள்
அமெலிசு பெர்சா

***அமெலிசு பெர்சா*** (*Ameles persa*), என்பது *அமெலிடே* குடும்பத்தினைச் சார்ந்த *[[அமெலிசு]]* பேரினத்திலுள்ள கும்பிடுபூச்சி சிற்றினம் ஆகும். *அ. பெர்சா*, ஆப்கானித்தானிலும் ஈரானிலும் காணப்படுகிறது. முன்பு ஒரு தனிச் சிற்றினமாக கருதப்பட்ட *அமெலிசு கிராசினர்விசு*, 2011இல் இதன் ஒத்த இனமாக மாற்றப்பட்டது. 

## மேற்கோள்கள்

பகுப்பு:கும்பிடுபூச்சிகள்
பகுப்பு:அமெலிசு
தனூரியா அபினிசு

***தனூரியா அபினிசு*** (*Danuria affinis*), என்பது *தெரோபிளாடிடே* குடும்பத்தினைச் சார்ந்த *[[தனூரியா]]* பேரினத்திலுள்ள கும்பிடுபூச்சி சிற்றினம் ஆகும். *த. அபினிசு*, ஆப்பிரிக்காவில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:தனூரியா
அமெலிசு மொராலெசி

***அமெலிசு மொராலெசி*** (*Ameles moralesi*), என்பது *அமெலிடே* குடும்பத்தினைச் சார்ந்த *[[அமெலிசு]]* பேரினத்திலுள்ள கும்பிடுபூச்சி சிற்றினம் ஆகும். *அ. மொராலெசி*, மொராக்கோவில் மட்டும் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அமெலிசு
சஞ்சய் சிங் கங்வார்

**சஞ்சய் சிங் கங்வார்** *(Sanjay Singh Gangwar)* (பிறப்பு: ஏப்ரல் 10,1977) ஒரு இந்திய அரசியல்வாதியாவார். இவர் மார்ச் 2017 இல் நடைபெற்ற சட்டமன்றத் தேர்தலில் பாரதிய ஜனதா கட்சியின் வேட்பாளராக பீலீபீத் சட்டமன்றத் தொகுதியில் போட்டியிட்டு வென்றார். இவர் இரண்டாவது யோகி ஆதித்யநாத் அமைச்சரவையில் இணை அமைச்சராகவும், கரும்பு மேம்பாட்டு, சர்க்கரை ஆலைகள் அமைச்சராக உள்ளார்.

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் பீலீபீத் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட சஞ்சய் சிங் 125506 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் சைலேந்திர சிங்கை விட 6970 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

## மேற்கோள்கள்

பகுப்பு:பிலிபித் மாவட்ட நபர்கள்
பகுப்பு:1974 பிறப்புகள்
பகுப்பு:வாழும் மக்கள்
ஏனிக்டசு இலாங்கி

***ஏனிக்டசு ஏனிக்டசு *** (*Aenictus longi*), என்பது *[[எறும்பு|பார்மிசிடே]]* குடும்பத்தினைச் சார்ந்த *ஏனிக்டசு* பேரினத்திலுள்ள எறும்பு சிற்றினம் ஆகும். *ஏ. இலாங்கி* என்பது வங்கதேசத்திலும் இந்தியாவிலும் காணப்படும் அரக்கு பழுப்பு நிற இராணுவ எறும்பு சிற்றினமாகும். இந்த சிற்றினம் *ஏனிக்டசு லாங்கி லாங்கி*, *ஏனிக்டசு லாங்கி தைவானே* என இரண்டு துணையினங்களைக் கொண்டுள்ளது.

## மேற்கோள்கள்

பகுப்பு:எறும்புகள்
பகுப்பு:ஏனிக்டசு
ஏனிக்டசு பாத்திபெர்

***ஏனிக்டசு பாத்திபெர்*** (*Aenictus spathifer*), என்பது *[[எறும்பு|பார்மிசிடே]]* குடும்பத்தினைச் சார்ந்த *[[தனூரியா]]* பேரினத்திலுள்ள எறும்பு சிற்றினம் ஆகும். *ஏ. பாத்திபெர்* என்பது இந்தோனேசியாவின் சுமாத்திரா தீவிகளில் காணப்படும் படை எறும்புச் சிற்றினமாகும்.

## மேற்கோள்கள்

பகுப்பு:எறும்புகள்
பகுப்பு:ஏனிக்டசு
விவேக் சிங்

**விவேக் சிங்** (*Vivek Singh*) இந்தியாவைச் சேர்ந்த  துப்பாக்கி சுடும் வீரர் ஆவார். 1976 ஆம் ஆண்டு ஆகத்து மாதம் 24 ஆம் தேதியன்று இவர் பிறந்தார். 2002 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் ஆண்களுக்கான காற்றுத் துப்பாக்கி  பிரிவில் வெள்ளிப் பதக்கத்தையும், சமரேசு இயங்குடன் இணைந்து ஆண்களுக்கான 50 மீட்டர் கைத்துப்பாக்கி பிரிவில் தங்கப் பதக்கத்தையும் வென்றார். மேலும், 2006 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் ஆண்களுக்கான 10 மீட்டர் காற்றுத் துப்பாக்கிப் பிரிவில் வெள்ளிப் பதக்கத்தையும் வென்றார். 1999 ஆம் ஆண்டில் இந்திய அரசாங்கம் விவேக் சிங்கிற்கு அருச்சுனா விருதை வழங்கிச் சிறப்பித்தது.

## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பகுப்பு:அருச்சுனா விருது பெற்றவர்கள்
ஏனிக்டசு அன்செப்சு

***ஏனிக்டசு அன்செப்சு*** (*Aenictus anceps*), என்பது *[[எறும்பு|பார்மிசிடே]]* குடும்பத்தினைச் சார்ந்த *ஏனிக்டசு* பேரினத்திலுள்ள எறும்பு சிற்றினம் ஆகும். *ஏ. அன்செப்சு* என்பது சூடானிலும் எரித்ரியாவிலும் காணப்படும் படை எறும்பு சிற்றினமாகும்.

## மேற்கோள்கள்

பகுப்பு:எறும்புகள்
பகுப்பு:ஏனிக்டசு
ஏனிக்டசு ஆரேடசு

***ஏனிக்டசு ஆரேடசு*** (*Aenictus aratus*), என்பது *[[எறும்பு|பார்மிசிடே]]* குடும்பத்தினைச் சார்ந்த *ஏனிக்டசு* பேரினத்திலுள்ள எறும்பு சிற்றினம் ஆகும். *ஏ. ஆரேடசு* என்பது வடக்கு ஆத்திரேலியாவில் காணப்படும் அடர் பழுப்பு நிற படை எறும்பு ஆகும். இந்த சிற்றினம் *போரிடே* ஈக்களால் பாதிப்பிற்கு உள்ளாகிறது.

## மேற்கோள்கள்

பகுப்பு:எறும்புகள்
பகுப்பு:ஏனிக்டசு
ஏனிக்டசு ஆர்யா

***ஏனிக்டசு ஆர்யா*** (*Aenictus arya*), என்பது *[[எறும்பு|பார்மிசிடே]]* குடும்பத்தினைச் சார்ந்த *ஏனிக்டசு* பேரினத்திலுள்ள எறும்பு சிற்றினம் ஆகும். *ஏ. ஆர்யா* என்பது இந்தியாவில் காணப்படும் படை  எறும்பு சிற்றினமாகும். இந்தியாவில் இது கருநாடகத்திலும் மேற்கு வங்காளத்திலும் காணப்படுகிறது.

## மேற்கோள்கள்

பகுப்பு:எறும்புகள்
பகுப்பு:ஏனிக்டசு
முதல் ஒளி (வானியல்)

வானியலில் முதல் ஒளி (First Light) என்பது, புதிதாக உருவாக்கப்பட்ட ஒரு கருவி—பொதுவாக ஒரு தொலைநோக்கி—வானியல் படத்தைப் பெறுவதற்காக முதன்முறையாக நடைமுறை பயன்பாட்டில் கொண்டு வரப்படும் தருணம் ஆகும்.

இது பெரும்பாலும் தொலைநோக்கி மூலம் செய்யப்படும் முதல் பார்வை அல்ல; ஏனெனில் அதன் கூறுகளைச் சரிசெய்யவும் (adjust) ஒழுங்குபடுத்தவும் (align) ஒளியியல் சோதனைகள் (optical tests) முன்பே நடத்தப்பட்டிருக்கும்.

## மேற்கோள்கள்

thumb|வேரா சி. ரூபின் ஆய்வகத்திலிருந்து வெளியிடப்பட்ட முதல் படம், ட்ரிஃபிட் மற்றும் லாகூன் நெபுலாக்கள் ஆகும், இது ஜூன் 23, 2025 அன்று வெளியிடப்பட்டது.
மெர்வின் பெர்னாண்டிசு

**மெர்வின் பெர்னாண்டிசு** (*Mervyn Fernandis*) இந்தியாவைச் சேர்ந்த வளைகோற்பந்தாட்ட வீரராவார். 1959 ஆம் ஆண்டு ஏப்ரல் மாதம் 12 ஆம் தேதியன்று இவர் பிறந்தார். மெர்வின் 1970-ஆம் ஆண்டுகளில் புகழ்பெற்ற இந்தியன் ஏர்லைன்சு அணிக்காக விளையாடினார். இவரது பெயர் இந்திய வளைகோற்பந்தாட்ட அணியுடன் இணைத்துப் பேசப்பட்டது. இந்திய அணிக்காகத் தொடர்ந்து சிறப்பான ஆட்டத்தை வெளிப்படுத்தி வந்தார். தனது உடல் வலிமை மற்றும் சிறந்த கோல் அடிக்கும் திறமையால் மெர்வின் ஒரு விதிவிலக்கான முன்கள வீரராகத் திகழ்ந்தார். மாசுக்கோவில் நடைபெற்ற 1980 கோடைக்கால ஒலிம்பிக் போட்டிகளில் தங்கப் பதக்கம் வென்ற இந்திய வளைகோற்பந்தாட்ட அணியில் இவரும் ஒரு முக்கிய உறுப்பினராக இருந்தார்.

அவரின் தந்தை இயோ பெர்னாண்டசு, சில ஆண்டுகளுக்கு முன்பு முதுமை காரணமாக ஓய்வு பெறுவதற்கு முன்பு, மிக நீண்ட காலமாக அம்பர்நாத்தில் உள்ள பி.எம்.எம் இன்னர் வீல் பள்ளியில் பயிற்சியாளராகப் பணியாற்றினார்.

## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:கோவா நபர்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:அருச்சுனா விருது பெற்றவர்கள்
பகுப்பு:இந்திய ஆண் வளைதடிப் பந்தாட்ட வீரர்கள்
இருபாசுபரசு முச்சல்பைடு

**இருபாசுபரசு முச்சல்பைடு** (*Diphosphorus trisulfide*) என்பது P2S3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். சில நேரங்களில் பாசுபரசு டிரைசல்பைடு, டைபாசுபரசு டிரைசல்பைடு என்றும் அழைக்கப்படுகிறது. இந்த வேதிப்பொருள் மிகவும் நிலையற்றது என்பதால் இதைப் பற்றி ஆய்வு செய்வது கடினம். இதற்கு மாறாக, இதன் இருபடி வடிவமான P₄S₆ நன்கு அறியப்பட்ட ஒன்றாக உள்ளது. 

## வரலாறு
சிவப்பு பாசுபரசுடன் கந்தகத்தை சேர்த்து சூடுபடுத்துவதன் மூலம் இருபாசுபரசு முச்சல்பைடை உருவாக்க முடியும் என்ற ஆரம்பகால அறிக்கைகள், 1893-ஆம் ஆண்டில் எல்ஃப்பு என்பவரால் தவறென நிரூபிக்கப்பட்டன. மீண்டும் 1928-ஆம் ஆண்டில் இரால்சுட்டன் மற்றும் வில்கின்சன் ஆகியோரால் அறிவிக்கப்பட்டது. 1959-ஆம் ஆண்டில் பிட்டோசெல்லி மற்றும் ஆட்ரியத்து ஆகியோர் எக்சு-கதிர் விளிம்பு விளைவு மூலம் இந்தப் பொருள் இருப்பதை நிரூபித்தனர். ஆனால் அதை முழுமையாகப் பிரித்தெடுப்பதில் வெற்றி பெறவில்லை. 1997-ஆம் ஆண்டில் உலோர் மற்றும் சுந்தகோம் ஆகியோர் இந்த மூலக்கூறுப் பொருளின் சாத்தியமான கட்டமைப்புகள் குறித்த ஒரு கோட்பாட்டுப் பகுப்பாய்வை வெளியிட்டனர்.

2017 ஆம் ஆண்டில், கணினி உருவகப்படுத்துதல்களின் அடிப்படையில், P2S3-சேர்மத்தை இரு பரிமாணத்தில் படிகமாக்குவது சாத்தியம் என்று சியாவோ முன்மொழிந்தார். இந்த பொருளின் நானோரிப்பன்கள் மற்றும் நானோகுழாய்கள் குறைக்கடத்தி மின்னணுவியலில் பயன்பாடுகளைக் கொண்டிருக்கலாம் என்றும் சியாவோ பரிந்துரைத்தார்.

## பண்புகள்
இருபாசுபரசு முச்சல்பைடு அதிக அளவில் எரியக்கூடியது. இந்தத் திண்மப் பொருள் ஈரப்பதமான காற்றுடன் அல்லது தண்ணீருடன் தொடர்பு கொள்ளும்போது தானாகவே தீப்பிடிக்கக்கூடும். தண்ணீருடன் வினைபுரியும்போது, ​​பாசுபாரிக் அமிலம் மற்றும் நச்சுத்தன்மை வாய்ந்த, எரியக்கூடிய வாயுவான ஐதரசன் சல்பைடை உருவாக்குகிறது. P2S3 ஒரு வலிமையான ஒடுக்கும் காரணியாகும். கனிம ஆக்சோ அமிலங்கள், கரிம பெராக்சைடுகள் மற்றும் எப்பாக்சைடுகள் உள்ளிட்ட ஆக்சிசனேற்றிகளுடன் இது தீவிரமாக வினைபுரிகிறது. எரிக்கப்படும்போது, ​​அமிலத்தன்மை மற்றும் அரிக்கும் தன்மையுடைய பாசுபரசு பெண்டாக்சைடு மற்றும் கந்தக டை ஆக்சைடை உருவாக்குகிறது.

## மேற்கோள்கள்

## உசாத்துணை
* Lohr, Lawrence L.; Sundholm, Dage, "An *ab initio* characterization of diphosphorus trisulfide, ", *Journal of Molecular Structure*, vol. 413–414, pp. 495–500, 30 September 1997. 
* Pitochelli, A.R.; Audrieth, L.F., "Concerning the existence of diphosphorus trisulfide", *Journal of the American Chemical Society*, vol. 81, iss. 17, pp. 4458–4460, 1 September 1959. 
* Ralston, A.W.; Wilkinson, J.A., "Reactions in liquid hydrogen sulfide. III thiohydrolysis of chlorides", *Journal of the American Chemical Society*, vol. 50, iss. 2, pp. 258–264, 1 February 1928. 
* Xiao, Hang, ''Low-Dimensional Material: Structure-Property Relationship and Applications in Energy and Environmental Engineering'' (PhD Dissertation), Columbia University ProQuest Dissertations Publishing, no. 10615524, 2017.

பகுப்பு:சல்பைடுகள்
பகுப்பு:பாசுபரசு சேர்மங்கள்
பக்சிசு சிங்

**பக்சிசு சிங்** (*Bakshish Singh*) இந்தியாவைச் சேர்ந்த வளைகோற்பந்தாட்ட வீரராவார். 1928 ஆம் ஆண்டு சூன் மாதம் 14 ஆம் தேதியன்று இவர் பிறந்தார்.  1956 ஆம் ஆண்டு நடைபெற்ற கோடைக்கால ஒலிம்பிக் போட்டிகளில் தங்கப் பதக்கம் வென்ற இந்திய அணியில் உறுப்பினராக இருந்தார். அமிர்தசரசில் உள்ள கல்சா கல்லூரியில் கல்வி பயின்றார். 1948 முதல் 1961 ஆம் ஆண்டு வரை பஞ்சாப் காவல்துறையில் பணியாற்றினார். 1958 ஆம் ஆண்டு நடைபெற்ற ஆசிய விளையாட்டுப் போட்டிகளில் வெள்ளிப் பதக்கம் வென்ற இந்திய அணியிலும் இவர் ஒரு உறுப்பினராக இருந்தார்.
## மேற்கோள்கள்

## வெளி இணைப்புகள்
*June Birthdays

பகுப்பு:1928 பிறப்புகள்
பகுப்பு:1970 இறப்புகள்
பகுப்பு:இந்திய ஆண் வளைதடிப் பந்தாட்ட வீரர்கள்
பகுப்பு:அருச்சுனா விருது பெற்றவர்கள்
தேவேசு சௌகான்

**தேவேசு சௌகான்** (*Devesh Chauhan*) இந்தியாவைச் சேர்ந்த வளைகோற்பந்தாட்ட வீரராவார். வளைகோற் பந்தாட்டத்தில் இலக்குக்காப்பளார் நிலையில் இவர் விளையாடினார். 1981 ஆம் ஆண்டு திசம்பர் மாதம் 11 ஆம் தேதியன்று உத்தரப்பிரதேச மாநிலத்தின் எட்டாவா நகரத்தில் இவர் பிறந்தார். 2000 ஆம் ஆண்டின் தொடக்கத்தில் இந்திய ஆண்கள் தேசிய அணிக்காக பன்னாட்டுப் போட்டிகளில் அறிமுகமானார். சௌகான் தனது தாய்நாட்டை 2000 ஆம் ஆண்டு ஆத்திரேலியாவின் சிட்னியில் நடைபெற்ற ஒலிம்பிக் போட்டியிலும் 2004 ஆம் ஆண்டு கிரீசு நாட்டின் ஏதென்சு நகரத்தில் நடைபெற்ற  கோடைக்கால ஒலிம்பிக் போட்டிகளில் இரண்டு முறை பிரதிநிதித்துவப்படுத்தினார். இந்த இரண்டு முறையும் இந்தியா ஏழாவது இடத்தைப் பிடித்தது. சௌகான் 2003 ஆம் ஆண்டில் இந்திய அரசாங்கத்தால் அருச்சுனா விருதையும், 2001 ஆம் ஆண்டில் இலட்சுமண் விருதையும், 2005 ஆம் ஆண்டில் யசு பாரதி விருதையும், 2006 ஆம் ஆண்டில் அகில்யாபாய் இல்லாரி விருதையும் உத்தரப் பிரதேச அரசாங்கத்தால் பெற்றார். சௌகான் புது தில்லியில் உள்ள இயாமியா மில்லியா இசுலாமியா ஆராய்ச்சிப் பல்கலைக்கழகத்தின் முன்னாள் மாணவராவார். 

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இந்திய ஆண் வளைதடிப் பந்தாட்ட வீரர்கள்
பகுப்பு:அருச்சுனா விருது பெற்றவர்கள்
பிரேம் மாயா சோனிர்

**பிரேம் மாயா சோனிர்** (*Prem Maya Sonir*) இந்தியாவைச் சேர்ந்த வளைகோற்பந்தாட்ட வீராங்கனையாவார். 1961 ஆம் ஆண்டு சூலை மாதம் 14 ஆம் தேதியன்று  இவர் பிறந்தார். 1980 ஆம் ஆண்டு நடைபெற்ற ஒலிம்பிக் போட்டியின் போது, ​​இவர் இந்தியாவின் வளைகோற்பந்தாட்ட  அணியின் நட்சத்திர உறுப்பினர்களில் ஒருவராக இருந்தார். அந்த அணியில் சைனி சகோதரிகள் மற்றும் உலோரெய்ன் பெர்னாண்டசு ஆகியோரும் இடம்பெற்றிருந்தனர். அப்போட்டியில் இந்திய அணி ஆத்திரியா மற்றும் போலந்து அணிகளைத் தோற்கடித்தது. அவர்கள் வெண்கலப் பதக்கத்தை நூலிழையில் தவறவிட்டு நான்காவது இடத்தைப் பிடித்தனர்.

புது தில்லியில் 1982 ஆம் ஆண்டு நடைபெற்ற ஆசிய விளையாட்டுப் போட்டிகளில் தங்கப் பதக்கம் வென்ற இந்திய மகளிர் வளைகோற்பந்தாட்ட அணியில் இவர் ஓர் உறுப்பினராக இருந்தார்.

பலமுறை மகளிர் தேசிய வளைகோற்பந்தாட்டவாகையாளராக வென்ற இந்திய இரயில்வே மகளிர்  அணியின் பயிற்சியாளராகவும் பணியாற்றினார். தேசிய மகளிர் வளைகோற்பந்தாட்ட அணியின் தலைவராகவும் இருந்துள்ளார். 1985 ஆம் ஆண்டில் இவருக்கு அருச்சுனா விருது வழங்கப்பட்டது. 

## மேற்கோள்கள்

*sports-reference

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:இந்திய வளைதடிப் பந்தாட்ட வீரர்கள்
ஏனிக்டசு ஐட்கெனி

***ஏனிக்டசு ஐட்கெனி*** (*Aenictus aitkenii*), என்பது *[[எறும்பு|பார்மிசிடே]]* குடும்பத்தினைச் சார்ந்த *ஏனிக்டசு* பேரினத்திலுள்ள எறும்பு சிற்றினம் ஆகும். *ஏ. ஐட்கெனி* என்பது இந்தியாவிலும் இலங்கையிலும் காணப்படும் படை எறும்புச் சிற்றினமாகும்.

## மேற்கோள்கள்

## வெளியிணைப்புகள்
*
* at *[http://www.antwiki.org/wiki/Main_Page antwiki.org]*

பகுப்பு:எறும்புகள்
பகுப்பு:ஏனிக்டசு
அனிதா சூது

**அனிதா சூது** (*Anita Sood*) இந்தியாவைச் சேர்ந்த ஒரு நீச்சல் வீராங்கனையாவார். 1966 ஆம் ஆண்டு சனவரி மாதம் 18 ஆம் தேதியன்று இவர் பிறந்தார். இந்தியாவின் தேசிய மகளிர் நீச்சல் வாகையாளர் என்ற சிறப்பைப் பெற்றிருந்தார். 
1987 ஆம் ஆண்டு ஆகத்து மாதம் 17 ஆம் தேதியன்று 8 மணி நேரம் 15 நிமிடங்களில் ஆங்கிலக் கால்வாயைக் கடந்து, அதைச் செய்த அதிவேக ஆசிய நீச்சல் வீரர் என்ற பெருமையைப் பெற்றார்.  இதன் மூலம், அந்தக் கால்வாயைக் கடந்த 333 ஆவது நபர் ஆனார். இவரது சாதனைகளுக்காக இவருக்கு அருச்சுனா விருது வழங்கப்பட்டது.  சந்தீப் திக்விகர் இவருக்குப் பயிற்சி அளித்தார்.

## சாதனைகள்
1975 ஆம் ஆண்டு முதல் நீச்சல் பயிற்சி செய்து வரும் அனிதா, 1977-ஆம் ஆண்டில் திருவனந்தபுரத்தில் நடைபெற்ற தேசிய வயதுக் குழுப் போட்டியில் முதன்முதலில் புகழ்பெற்றார். அங்கு  13 வயதுக்குட்பட்டோர் பிரிவில் பங்கேற்று, நான்கு தங்கம், நான்கு வெள்ளி மற்றும் ஒரு வெண்கலம் என ஒன்பது பதக்கங்களை வென்றார். ஒரு வருடம் கழித்து, பம்பாயில் நடைபெற்ற மகாராட்டிரா மாநிலப் போட்டியில் ஆறு பட்டங்களை வென்றார். மேலும், இரண்டு சாதனைகளை முறியடித்து, நீண்ட காலமாக தேசிய மூத்த வாகையாளராக இருந்த சுமிதா தேசாயை வீழ்த்தி 100 மீட்டர் கட்டுப்பாடற்ற பாணி நீச்சல் ​​போட்டியில் வெற்றி பெற்று, தன்னை ஒரு புதிய சாதனையாளராக உறுதியாக நிலைநிறுத்திக்கொண்டார்.

## தனிப்பட்ட வாழ்க்கை
அனிதா மகாராட்டிரா மாநிலத்தைச் சேர்ந்தவர். 

அபிசீத்து மன்கர் என்பவரைத் திருமணம் செய்துகொண்டார், கலிபோர்னியாவின் லாசு ஏஞ்சல்சில் வசிக்கிறார், மேலும் இவருக்கு இரண்டு குழந்தைகள் உள்ளனர்.
## மேற்கோள்கள்

## வெளி இணைப்புகள்
* http://www.indianmirror.com/makers/mak3.html
* http://www.ispsquash.com/History_1Monarch-Mundra1stProMasters_Jan93.htm

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:இந்திய நீச்சல் வீரர்கள்
பகுப்பு:அருச்சுனா விருது பெற்ற தமிழர்கள்
அர்மிக் சிங்

**அர்மிக் சிங்** (*Harmik Singh*) இந்தியாவைச் சேர்ந்த வளைகோற்பந்தாட்ட வீரராவார். 1945 ஆம் ஆண்டு சூன் மாதம் 10 ஆம் தேதியன்று இவர் பிறந்தார். இவர் இந்திய வளைகோற்பந்தாட்ட அணியின் முன்னாள் தலைவர் மற்றும் பயிற்சியாளர் ஆவார். 1968 மற்றும் 1972 ஆம் ஆண்டுகளில் நடைபெற்ற கோடைக்கால ஒலிம்பிக் போட்டிகள் உட்பட பல போட்டிகளில் இந்தியாவுக்காக விளையாடியுள்ளார். தனது சாதனைகளுக்காக இவருக்கு அருச்சுனா விருது வழங்கப்பட்டது. அச்சீத்து சிங்கின் சகோதரராகவும் பிற்கால இந்திய பன்னாட்டு வீரரான ககன் அச்சீத்து சிங்கின் மாமாவாகவும் அறியப்படுகிறார். பஞ்சாபில் உள்ள குச்ரன்வாலாவில் இவர் பிறந்தார்.  1982 மற்றும் 1986 வளைகோற்பந்தாட்ட உலகக் கோப்பைகளில் இந்திய அணியின் தலைமைப் பயிற்சியாளராக இருந்தார். 

## மேற்கோள்கள்

* 
* Sportal.nic.in

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:இந்திய ஆண் வளைதடிப் பந்தாட்ட வீரர்கள்
பகுப்பு:அருச்சுனா விருது பெற்றவர்கள்
மகாவீர் சிங் (நீதிபதி)

**மகாவீர் சிங்** (*Mahavir Singh*)(1920–1997) என்பவர் இந்திய நீதிபதியாவார். இவர் இந்தியாவின் சட்ட அதிகார சமூக சீர்திருத்தவாதி ஆவார். 1977 முதல் அலகாபாத் உயர் நீதிமன்றத்தின் நீதிபதியாக பணியாற்றிய இவர், 1997இல் இறக்கும் வரை தொடர்ந்து கருத்துக்களை வழங்கினார்.

## மேற்கோள்கள்

பகுப்பு:அலகாபாத் உயர் நீதிமன்ற நீதிபதிகள்
பகுப்பு:1920 பிறப்புகள்
பகுப்பு:1997 இறப்புகள்
செபாசுட்டியன் சேவியர்

**செபாசுட்டியன் சேவியர்** (Sebastian Xavier) இந்தியாவின் கேரள மாநிலத்தைச் சேர்ந்த ஒரு நீச்சல் வீரராவார். 1970 ஆம் ஆண்டு பிப்ரவரி மாதம் 10 ஆம் தேதியன்று இவர் பிறந்தார்.

## தொழில்
ஒரு தசாப்தத்திற்கும் மேலாக இந்தியாவின் அதிவேக நீச்சல் வீரராகத் திகழ்ந்தார். தனது தொழில் வாழ்க்கையில் பல தேசிய சாதனைகளுடன், 1998 முதல் 2009 ஆம் ஆண்டு வரை 11 ஆண்டுகள் 50 மீட்டர் கட்டற்ற வகை ​​நீச்சலில் 22.89 வினாடிகளில் தேசிய சாதனையை தன்வசம் வைத்திருந்தார்.   1996 ஆம் ஆண்டு நடைபெற்ற அட்லாண்டா ஒலிம்பிக் போட்டிகளில் இந்தியாவின் சார்பாகப் பங்கேற்றார். இரண்டு ஆசிய விளையாட்டுப் போட்டிகள் மற்றும் பல தெற்காசிய விளையாட்டுப் போட்டிகளில் இந்தியாவைப் பிரதிநிதித்துவப்படுத்தினார். தெற்காசிய விளையாட்டுப் போட்டிகள், தெற்காசிய வாகையாளர் போட்டி மற்றும் ஆசிய பசிபிக் சந்திப்புகளில் 36 தங்கப் பதக்கங்களையும், தேசியப் போட்டிகளில் 66 தங்கப் பதக்கங்களையும் வென்றார். 2001 ஆம் ஆண்டில் அருச்சுனா விருதைப் பெற்றார்.

## தனிப்பட்ட வாழ்க்கை
முன்னாள் இந்திய தடகள வீராங்கனை மோலி சாக்கோவைத் திருமணம் செய்து கொண்டார். இந்தத் தம்பதியினர் தெற்கு இரயில்வேயில் பணிபுரிகின்றனர்.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:மலையாள மக்கள்
பகுப்பு:ஆலப்புழை மாவட்ட மக்கள்
விஜனனேசுவரா

**விஜனனேசுவரா** (*Vijñāneśvara*) கிபி முதல் ஆயிரமாண்டு இந்தியா முக்கிய சட்ட வல்லுநராக இருந்தார். இவரது நூலான மிதாச்சாரம், பரம்பரை பற்றிய கருத்துக்களைக் கொண்டது. மேலும் இது இந்து சட்டத்தில் மிகவும் மதிப்புமிக்க சட்டக் கட்டுரைகளில் ஒன்றாகும். மிதாச்சாரம் என்பது யஜ்னவல்க்ய சுமிருதி பற்றிய நூலாகும். இது இதே பெயரில் ஒரு முனிவரின் பெயரால் பெயரிடப்பட்டது.

கருநாடகா பசவகல்யாண் அருகே உள்ள மாசிமாடு கிராமத்தில் விஜனனேசுவரா பிறந்தார்.

இவர் மேற்கு சாளுக்கியப் பேரரசின் மன்னரான ஆறாம் விக்கிரமாதித்யா அரசவையில் பதவி வகித்து வந்தார். 

## மேற்கோள்கள்

*Vijnaneshwara

பகுப்பு:கருநாடக எழுத்தாளர்கள்
ஏனிக்டசு அசாந்தே

***ஏனிக்டசு அசாந்தே*** (*Aenictus asantei*), என்பது *[[எறும்பு|பார்மிசிடே]]* குடும்பத்தினைச் சார்ந்த *ஏனிக்டசு* பேரினத்திலுள்ள எறும்பு சிற்றினம் ஆகும். *ஏ. அசாந்தே* என்பது நைஜீரியாவிலும் கானாவிலும் காணப்படும் படை எறும்பு சிற்றினமாகும். அசாந்தே மக்கள் நினைவாக இந்த எறும்பிற்கு பெயரிடப்பட்டது.

## மேற்கோள்கள்

பகுப்பு:எறும்புகள்
பகுப்பு:ஏனிக்டசு
ஏனிக்டசு அசுபெர்விவால்வசு

***ஏனிக்டசு அசுபெர்விவால்வசு*** (*Aenictus asperivalvus*), என்பது *[[எறும்பு|பார்மிசிடே]]* குடும்பத்தினைச் சார்ந்த *ஏனிக்டசு* பேரினத்திலுள்ள எறும்பு சிற்றினம் ஆகும். *ஏ. அசுபெர்விவால்வசு* என்பது கோட் டிவாரில் காணப்படும் படை  எறும்பு சிற்றினமாகும். 

## மேற்கோள்கள்

பகுப்பு:எறும்புகள்
பகுப்பு:ஏனிக்டசு
ஏனிக்டசு பிங்காமி

**ஏனிக்டசு பிங்காமி** (*Aenictus binghami*) என்பது வியட்நாம், லாவோஸ், மியான்மர், தாய்லாந்தில் காணப்படும் புலியின் கண் நிற படை எறும்பு சிற்றினமாகும். தாய்லாந்தின் பாக் சோங் மாவட்டத்திலும், வியட்நாமில் உள்ள குக் புரோங் தேசிய பூங்காவிலும் காணப்படும் எறும்பின் கூட்டமைப்பு விரிவாக விவரிக்கப்பட்டுள்ளன. இங்கு இரவு நேரத்தில் வெட்டவெளியில் இராணி எறும்பு இருந்தது குறிப்பிடப்பட்டுள்ளது.

## மேற்கோள்கள்

பகுப்பு:எறும்புகள்
பகுப்பு:ஏனிக்டசு
ஏனிக்டசு பைரோய்

***ஏனிக்டசு பைரோய்*** (*Aenictus biroi*), என்பது *[[எறும்பு|பார்மிசிடே]]* குடும்பத்தினைச் சார்ந்த *ஏனிக்டசு* பேரினத்திலுள்ள எறும்பு சிற்றினம் ஆகும். *ஏ. பைரோய்* என்பது இலங்கையில் காணப்படும் படை  எறும்பு சிற்றினமாகும். 

## மேற்கோள்கள்

## வெளியிணைப்புகள்
*
* at *[http://www.antwiki.org/wiki/Main_Page antwiki.org]*

பகுப்பு:எறும்புகள்
பகுப்பு:ஏனிக்டசு